Centarumon

**Centarumon** (japanski: ***ケンタルモン***, **Centalmon**) je fiktivni lik iz serijala Digimon koji se pojavljuje u pet od sedam sezona kao sporedan lik. Najznačajniju ulogu imao je tijekom prve sezone. Centarumon je u suštini jedan neobičan kentaur, koji na ljudskim leđima ima ispušne cijevi, a na glavi nosi kacigu koja otkriva njegovo jedno oko. Gornji dio tijela mu je ljudski torzo, a donji dio predstavlja tijelo konja. Kao zaštita mu služi posebna supstanca koja izbija iz njegove kože, a za napad koristi oružje u desnoj ruci iz kojeg ispaljuje napad na svoje protivnike. Ispušne cijevi na njegovim leđima ispuštaju visokotlačnu paru koja mu omogućuje ubrzano kretanje koje je vrlo blisko brzini zvuka. Izrazito je snažan i brz, a obrana mu je gotovo neprobojna. Ima izražen osjećaj ponosa i ne voli naređenja.

## Pojavljivanja
### Anime
#### ''Digimon Adventure''

Nakon što Devimon rascjepka otok i razdvoji djecu, Izzy, Tentomon, Mimi i Palmon nađu se u misterioznom hramu. Dok Mimi zahtijeva pažnju, Izzy je u potpunosti koncentriran na analizu hrama. Bijesna, Mimi pobjegne, a za njom krene Tentomon, ostavivši tako Izzyja i Palmona same pred ulazom. Izzy uskoro otkriva kako je hram zapravo labirint i kako Mimi i Tentomon nisu jedini koji se u njemu nalaze. Lutajući i primajući direkcije od Izzyja, Mimi i Tentomon nailaze na Centarumona, inače miroljubivog Digimona, koji ih napadne i počinje loviti po labirintu. Slušajući, Izzyja, završe pred zidom, ali Centarumonov napad uskoro probije rupu u zidu koja omogućava ponovni susret Izzyja, Mimi i njihovih Digimona. Kabuterimon i Togemon uz malo truda uspijevaju svladati Centarumona i izbiti mu Crni zupčanik koji ga je učinio zlokobnim. Primijetivši Digivice na Mimijinoj torbi, Centarumon odvodi djecu do posebne sobe unutar labirinta u kojoj im objašnjava važnost Digivicea. U tom trenutku, pronalazi ih Leomon, koji je pod Devimonovim utjecajem, te krene u napad na djecu kojeg privremeno sprečava Centarumon, no Leomon ga ubrzo svlada. Tada Izzy i Mimi, nesvjesni učinka, upere svoje Digivice prema Leomonu, nakon čega se ovaj povlači. Centarumon im je tom prilikom objasnio kako on ima svetu dužnost štiti ih jer su oni Nositelji Digivicea. 

Nakon bitke, Centarumon ispraća djecu do ulaza gdje ga Izzy pita može li učiniti što s velikim Crnim zupčanikom koji je uzrokovao kretanje njihovog dijela otoka u suprotnom smjeru. Centarumon objasni kako ni on nije dovoljno snažan da im pomogne, nakon čega Izzy odluči dalje istraživati. Bijesna Mimi tada nogom udari u zupčanik, koji se počinje vrtiti u suprotnom smjeru i tako počinje vraćati taj dio otoka prema Brdu beskraja.

Kasnije, Centarumon se kratko pojavljuje u društvu Gennaija ispred Vatrozida koji štiti Digitalni svijet od zla. Njih su dvoje zaključili kako je glavni protivnik Izabrane djece u Digitalni svjet prodro upravo kroz Vatrozid i kako će djeca imati još posla prije nego u potpunosti spase Digitalni svijet.

#### ''Digimon Adventure 02''
Jedan se Centarumon pojavljuje kao partner Amerikanke Marije te u New Yorku pomaže prilikom smirivanja Cherrymona. Kasnije se ponovo pojavljuje tijekom završne borbe s MaloMyotismonom.

#### ''Digimon Frontier''
Nakon inicijalnog poraza, Saggitarimon, koji je ranije pokušao orobiti djecu, dolazi s grupom Centarumona kako bi dobio ono što je zahtijevao ranije. Ipak, nakon što ga Angemon lako porazi, Centarumoni se ekspresno povlače, prestrašeni situacijom u kojoj su se našli.

#### ''Digimon Data Squad''
Centarumon ima kretak *cameo* nastup kao jedan od brojnih Digimona koji su zaduženi za obranu Svetog Grada.

#### ''Digimon Xros Wars''
Centarumoni se pojavljuju kao pomoćne jedinice u Gravimonovoj vojsci, zajedno sa Saggitarimonima. Kasnije, sa još nekolicinom Digimona, Centarumon vrši DigiXros s Gravimonom kako bi ovaj Digivoluirao u Darkness Mode.

### Manga
#### ''Digimon Adventure V-Tamer 01''
Dva Centarumona pojavljuju se kao čuvari u Hospitownu koje Taichi i Zeromaru moraju uvjeriti da ih puste kod doktora Jijimona. To im na koncu i polazi od ruke.

### Igre
#### ''Digimon Adventure: Anode/Cathode Tamer''
Centarumoni su sekundarni protivnici na lokaciji File Island Mansion - Right.

#### ''Digimon Adventure 02: Tag Tamers''
Centarumon Digivoluira iz Gabumona u linijama 9 i 15 bez dodatnih Digi-jaja.

#### ''Digimon Tamers: Brave Tamer''
Centarumoni su neprijatelji na lokaciji Black Egg's Crevasse.

Karta s likom Centarumona, naslovljena "PF Vaccine Gear II", karta je 4. stupnja koja povećaje otpornost protiv Serum napada za 50% onom Digimonu na kojemu je primijenjena.

#### ''Digimon World''
U ovoj igri, jedan Centarumon se pojavljuje kao zaštitnik regije Amida Forest. Nakon što ga igrač porazi u utrci, pobjegne u grad, tamo otvori kliniku i postaje liječnik. U igri se može dobiti određenom Digivolucijom Agumona ili Gabumona, a dalje može Digivoluirati u Andromona, Giromona ili Vademona. Njegov završni napad je Solarna zraka. Također, njegov Dinamitni udar može nanijeti dosta veliku štetu protivniku.

#### ''Digimon World 2''
Centarumon može Digivoluirati iz Gabumona, a kasnije Digivoluira u Meteormona. Također, pojavljuje se kao glavni protivnik u domeni BIOS , zajedno sa Starmonom i Gabumonom.

#### ''Digimon World 3''
Centarumon je dostupan jedino kao bijela Champion karta sa statistikom 12/13.

#### ''Digimon Digital Card Battle''
Centarumon se pojavljuje kao prvi protivnik na lokaciji Pyramid Battle Arena, nakon što igrač prijeđe prvi dio igre. Također, pojavljuje se i kao Crvena C karta. Njegov efekt mijenja napad Digimona u  i povećaje ga za 300 bodova.

#### ''Digimon World Dawn/Dusk''
Centarumon se može dobiti Digivolucijom Lopmona čiji je LV 20+ i sa Strojnim EXP 480, ili se može pronaći u regiji Transfield. Dalje može Digivoluirati u BlackRapidmona ako mu je LV 33+, brzina 145 i Strojni EXP 3500.

## Sposobnosti

## Zanimljivosti
* Centarumon je jedan od onih Digimona koji su postavljeni za čuvare tajni Digitalnog svijeta. U prvoj sezoni saznajemo kako je Centarumon s otoka File čuvar tajne o Digiviceu te Gennaijev suradnik, koji čuva Digitalni vatrozid iz kojeg je izašao Apocalymon.

## Vanjske veze
Centarumon na Digimon Wiki